แบบรายงานการดำเนินการตามมาตรการหรือแนวทางที่เหมาะสม
ในการป้องกันหรือแก้ไขการละเมิดสิทธิมนุษยชน และข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน
	มาตรการ
	หน่วยงาน
	ผลการดำเนินการ
	ปัญหาและอุปสรรค
ในการดำเนินการ

	1. มาตรการหรือแนวทางที่เหมาะสมในการป้องกันหรือแก้ไขการละเมิดสิทธิมนุษยชน
	

	1.1 ให้สำนักงานโยธาธิการและผังเมืองจังหวัดพังงาประสานข้อมูลกับสำนักงานอุตสาหกรรมจังหวัดพังงา ในการดำเนินการตามกฎหมาย
ว่าด้วยการผังเมือง กรณีการขยายโรงงาน รวมทั้งการขยายพื้นที่โรงงาน

	- สำนักงานโยธาธิการและผังเมืองจังหวัดพังงา
- สำนักงานอุตสาหกรรมจังหวัดพังงา
	
	

	2. ข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน
	

	2.1 ให้คณะกรรมการผังเมืองจังหวัดพังงา และองค์การบริหาร
ส่วนจังหวัดพังงา พิจารณาทบทวนผังเมืองรวมจังหวัดพังงาที่ใช้ในปัจจุบัน หากพบว่าโรงงานหรือสถานประกอบกิจการใดมีการใช้ประโยชน์ที่ดินผิดประเภทหรือได้รับยกเว้นให้ใช้ประโยชน์ในที่ดิน
ตามพระราชบัญญัติผังเมือง พ.ศ. 2562 มาตรา 37 หากการประกอบกิจการนั้น อาจส่งผลกระทบต่อสาระสำคัญที่เกี่ยวกับสุขลักษณะ 
ความปลอดภัยของประชาชน สวัสดิภาพของสังคม หรือประโยชน์สาธารณะ ให้พิจารณาดำเนินการเพื่อให้มีการเปลี่ยนแปลงหรือระงับ
การใช้ประโยชน์ที่ดิน หรือกำหนดมาตรการในการใช้ประโยชน์ที่ดินนั้นอย่างเข้มงวด เพื่อป้องกันหรือลดผลกระทบจากการประกอบกิจการโรงงานต่อประชาชน ชุมชน และสิ่งแวดล้อมต่อไป

	- คณะกรรมการผังเมืองจังหวัดพังงา 
- องค์การบริหารส่วนจังหวัดพังงา
	
	

	2.2 ให้สำนักงานอุตสาหกรรมจังหวัดพังงาประสานข้อมูลกับสำนักงานโยธาธิการและผังเมืองจังหวัดพังงา และร่วมกันสำรวจตรวจสอบโรงงานภายในพื้นที่จังหวัดพังงาที่ประกอบกิจการมาก่อนที่จะมีการบังคับใช้กฎกระทรวงให้บังคับใช้ผังเมืองรวมในท้องที่นั้น และได้รับอนุญาตให้ขยายโรงงานตามพระราชบัญญัติโรงงาน 
พ.ศ. 2535 เพื่อดำเนินการ ดังนี้
1) วิเคราะห์ความเสี่ยงจากการประกอบกิจการโรงงานที่อาจก่อให้เกิดอุบัติเหตุหรืออุบัติภัยร้ายแรง โดยเฉพาะกลุ่มโรงงานที่ใช้หรือครอบครองวัตถุอันตรายตามพระราชบัญญัติวัตถุอันตราย พ.ศ. 2535 และที่แก้ไขเพิ่มเติม
2) หากพบว่าโรงงานใดมีความเสี่ยงต่อการเกิดอุบัติเหตุหรืออุบัติภัยน้อยให้กำหนดมาตรการด้านความปลอดภัยหรือแนวทางการใช้ประโยชน์ที่ดินที่เหมาะสมและไม่ก่อให้เกิดผลกระทบต่อชุมชนในพื้นที่โดยรอบโรงงาน โดยอาจนำมาตรการกำหนดระยะแนวป้องกัน (protection strip) และระยะแนวกันชน (buffer) มาปรับใช้เพื่อลดผลกระทบหรือเหตุเดือดร้อนรำคาญจากการประกอบกิจการโรงงาน
3) หากพบว่ามีโรงงานใดมีการใช้ประโยชน์ที่ดินผิดไปจากที่กำหนดไว้ในผังเมืองรวม หรือขัดกับข้อกำหนดการใช้ประโยชน์ที่ดินของผังเมืองรวมนั้น หรือการใช้ประโยชน์ที่ดินมาก่อนที่ผังเมืองรวมจะใช้บังคับในพื้นที่นั้นและจะใช้ประโยชน์ที่ดินเช่นนั้นต่อไปขัดต่อนโยบายของผังเมืองรวมอันกระทบต่อสาระสำคัญที่เกี่ยวกับสุขลักษณะ ความปลอดภัยของประชาชน สวัสดิภาพของสังคม หรือประโยชน์สาธารณะ ให้นำมาตรการตามพระราชบัญญัติการผังเมือง พ.ศ. 2562 มาตรา 37 วรรคสอง วรรคสาม และวรรคสี่มาปรับใช้ตามหลักเกณฑ์ วิธีการ และเงื่อนไขที่คณะกรรมการผังเมืองหรือคณะกรรมการผังเมืองจังหวัดกำหนดต่อไป
	- สำนักงานอุตสาหกรรมจังหวัดพังงา
- สำนักงานโยธาธิการและผังเมืองจังหวัดพังงา
	
	

	2.3 ให้สำนักงานป้องกันและบรรเทาสาธารณภัยจังหวัดพังงา
และองค์กรปกครองส่วนท้องถิ่นปรับปรุงแผนป้องกันและบรรเทา
สาธารณภัย โดยเพิ่มแนวทางและมาตรการในการป้องกันและบรรเทา
สาธารณภัยที่เกิดจากการประกอบกิจการโรงงาน รวมถึงการใช้
หรือการครอบครองวัตถุอันตรายที่เสี่ยงต่อการเกิดอุบัติเหตุ
หรืออุบัติภัยร้ายแรง รวมทั้งสนับสนุนงบประมาณ วัสดุ อุปกรณ์ 
และเครื่องมือที่ใช้ในการระงับเหตุให้หน่วยงานบรรเทาสาธารณภัย
ในแต่ละท้องที่ให้เพียงพอและเหมาะสมกับประเภทความเสี่ยง และ
จัดฝึกอบรมให้ความรู้แก่เจ้าหน้าที่ผู้ปฏิบัติงาน พนักงานของ
สถานประกอบการโรงงานและประชาชนในพื้นที่ใกล้เคียง โดยจัดให้มีการเผยแพร่แผนดังกล่าวและซักซ้อมแผนเผชิญเหตุอย่างต่อเนื่องและสม่ำเสมอ ทั้งนี้ ให้สำนักงานอุตสาหกรรมจังหวัดพังงาสนับสนุนข้อมูลโรงงานและการใช้หรือการครอบครองวัตถุอันตรายในการปรับปรุงแผนดังกล่าว รวมทั้งจัดให้มีระบบเชื่อมโยงและบูรณาการข้อมูล
กับหน่วยงานที่มีหน้าที่ในการป้องกันและบรรเทาสาธารณภัย
เพื่อประโยชน์ในการบริหารจัดการสาธารณภัยต่อไป
	- สำนักงานป้องกันและบรรเทา
สาธารณภัยจังหวัดพังงา
- องค์กรปกครองส่วนท้องถิ่น
	
	

	2.4 ให้สำนักงานทรัพยากรธรรมชาติและสิ่งแวดล้อมจังหวัดพังงาร่วมกับองค์กรปกครองส่วนท้องถิ่นปรับปรุงแผนปฏิบัติการลดและ
ขจัดมลพิษ ตามมาตรา 30 แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 ในเขตควบคุมมลพิษจังหวัดพังงา ให้ครอบคลุมถึงการควบคุมป้องกัน และแก้ไขปัญหามลพิษ
จากแหล่งกำเนิดที่ใช้หรือครอบครองสารเคมีและวัตถุอันตราย
เพื่อกำหนดมาตรการที่เหมาะสมและจำเป็นสำหรับการลด ขจัดมลพิษ และควบคุมการปลดปล่อยมลพิษจากแหล่งกำเนิดดังกล่าวด้วย

	- สำนักงานทรัพยากรธรรมชาติและสิ่งแวดล้อมจังหวัดพังงา
- องค์กรปกครองส่วนท้องถิ่น
	
	


